మనోహరాబాద్ మండలం

మనోహరాబాద్ మండలం, తెలంగాణ రాష్ట్రం, మెదక్ జిల్లా లోని మండలం. 2016  లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు.  దానికి ముందు కూడా ఈ మండలం ఇదే జిల్లాలో  ఉండేది.  ప్రస్తుతం ఈ మండలం తూప్రాన్ రెవెన్యూ డివిజనులో భాగం. పునర్వ్యవస్థీకరణకు ముందు  ఇది సిద్దిపేట్ డివిజనులో ఉండేది.ఈ మండలంలో 16 రెవెన్యూ గ్రామాలు ఉన్నాయి. నిర్జన గ్రామాలు లేవు. మండల కేంద్రం మనోహరాబాద్.

గణాంకాలు 

2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 87 చ.కి.మీ. కాగా, జనాభా 25,903. జనాభాలో పురుషులు 13,065 కాగా, స్త్రీల సంఖ్య 12,838. మండలంలో 6,020 గృహాలున్నాయి.

2016 లో ఏర్పడిన మండలం 
పునర్వ్యవస్థీకరణకు ముందు మనోహరాబాద్ గ్రామం ఇదే జిల్లా, సిద్దిపేట రెవెన్యూ డివిజను లోని తూఫ్రాన్ మండలం లో ఉండేది.2016 లో జరిగిన జిల్లాల పునర్వ్యవస్థీకరణలో భాగంగా  తూఫ్రాన్ మండలం లోని 14 గ్రామాలు, ఇదే జిల్లా, ఇదే రెవెన్యూ డివిజను లోని  శివంపేట మండలం లోని 2 గ్రామాలు విడగొట్టుట ద్వారా ఈ మండలం 2016 అక్టోబరు 11 నుండి అమలులోకి వచ్చింది.

మండలం లోని గ్రామాలు

రెవెన్యూ గ్రామాలు 
 లింగారెడ్డిపేట
 పాలత్
 రామాయిపల్లి
 వెంకటాపూర్ అగ్రహారం
 ధర్మరాజుపల్లి
 చాట్ల గౌరారం
 కోనాయిపల్లి 
మనోహరాబాద్
 జీడిపల్లి
 కూచారం
 కల్లకల్
 ముప్పిరెడ్డిపల్లి
 రంగాయిపల్లి
 కొండాపూర్
పోతారం
 పర్కిబండ

మూలాలు

బయటి లింకులు

2016 లో ఏర్పాటైన తెలంగాణ మండలాలు